Wörgl

Wörgl je mesto v Rakúsku v spolkovej krajine Tirolsko v okrese Kufstein. Leží približne 20 km od štátnej hranice s Bavorskom.

Žije tu  obyvateľov ().

Doprava 
Wörgl je dôležitá železničná spojka na trase medzi Innsbruckom a Mníchovom, a vnútroštátnej linky do Salzburgu. Železničná stanica je označená ako Hauptbahnhof (nem. hlavná stanica) od 10. decembra 2006.

Medzinárodná cesta E641 spája Wörgl so Salzburgom, cesty E45 a E60 (rakúska diaľnica A12) prechádzajú Wörglom.

Wörglský experiment 

Wörgl bolo miestom "Wörglského zázraku" počas Veľkej hospodárskej krízy. Experiment sa začal 31. júla 1932 vydaním úrokovo nezaťažených miestnych šilingov. Bola to aplikácia monetárnych teórií ekonóma Silvia Gesella mestským starostom, Michaelom Unterguggenbergerom. 

Pokus mal za následok zvýšenie zamestnanosti a projekty miestnej správy ako nové byty, rezervoár, lyžiarsky skok a most mohli byť dokončené, napriek úpadku vo zvyšku krajiny. Inflácia a deflácia údajne tiež neexistovali počas tohto experimentu.

Napriek obrovskému záujmu doby, vrátane francúzskeho premiéra Édouarda Daladiera a ekonóma 
Irvinga Fishera,  "experiment" ukončila Národná banka Rakúska 1. septembra 1933.

V roku 2006 boli umiestnené míľniky, ktoré začínajú pri železničnej stanici a vedú cez mesto, aby zobrazovali túto minulosť.

Osobnosti 
 Reinhard Furrer (* 1940 – † 1995), nemecký vedec a astronaut
 Gerhard Berger (* 1959), bývalý pilot Formule 1 
 Stefan Horngacher (* 1969), skokan na lyžiach, olympijský medailista

Partnerské mestá 
 Albrechtice nad Orlicí, Česko
 Suwa, Nagano, Japonsko

Galéria

Referencie

Iné projekty

Externé odkazy 
 Oficiálna stránka
Pokus mestečka Wörgl založiť lokálnu menu
Wörgl panoráma (11.000 Megapixel)
Online magazín komunitných mien
Stránka turistickej rady v mestečku Wörgl

Zdroj 

Mestá v Rakúsku
Obce okresu Kufstein
Sídla na Inne